ผู้ว่าราชการจังหวัดเชียงรายนำข้าราชการ ประชาชน ร่วมประกอบพิธีศาสนามหามงคล 5 ศาสนา
ที่หอประชุมใหญ่มหาวิทยาลัยราชภัฏเชียงราย อ.เมืองเชียงราย นายณรงค์ศักดิ์ โอสถธนากร ผู้ว่าราชการจังหวัดเชียงราย นำหัวหน้าส่วนราชการ ศาล ทหาร ตำรวจและประชาชนในจังหวัดเชียงราย ร่วมประกอบพิธีทางศาสนามหามงคล 5 ศาสนา เฉลิมพระเกียรติสมเด็จพระเจ้าอยู่หัว เนื่องในโอกาสวันเฉลิมพระชนมพรรษา วันที่ 28 กรกฎาคม 2560 เพื่อแสดงความจงรักภักดีและสำนึกในพระมหากรุณาธิคุณ โดยพิธีเริ่มจากการประกอบพิธีเจริญพระพุทธมนต์ถวายพระราชกุศล ศาสนาพุทธ โดยมีพระเทพสิทธินายก เจ้าคณะจังหวัดเชียงราย เป็นประธานฝ่ายสงฆ์ จากนั้นได้มีพิธีดูอาอ์ ขอพรอัลเลาะห์ ของศาสนาอิสลาม พิธีอธิษฐานภาวนา ศาสนาคริสต์ พิธีสวดถวายพระพร ศาสนาพราหมณ์ ฮินดู และพิธีสวดอัรดาสขอพรพระศาสดา ศาสนาซิกซ์ โดยมีข้าราชการ เจ้าหน้าที่ ประชาชนชาวเชียงรายเข้าร่วมพิธีกว่า 3,000 คน